Diari Oficial de la Generalitat Valenciana


Sumari del DOGV 4025, del 20-06-2001 (2001/5504)

ORDRE de 10 de maig de 2001, de la Conselleria de Cultura i Educació, per la qual s'atribuïx la denominació específica de La Patacona a l'Institut d'Educació Secundària d'Alboraya.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5504


Data del document
:   10-05-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alboraia
    * ensenyament secundari

ORDRE de 10 de maig de 2001, de la Conselleria de Cultura i Educació, per la qual s'atribuïx la denominació específica de La Patacona a l'Institut d'Educació Secundària d'Alboraya. [2001/X5504]
  
El Consell Escolar de l'Institut d'Educació Secundària d'Alboraya va aprovar, en la sessió extraordinària celebrada el 17 de maig de 1999, sol·licitar per al mencionat centre la denominació específica de La Patacona. Esta proposta fou aprovada pel Consell Escolar Municipal i disposa de l'informe favorable de la Inspecció Educativa de la Direcció Territorial de Cultura i Educació de València.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació establix que tots els centres tindran una denominació específica. L'article 3.2 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, i publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de La Patacona a l'Institut d'Educació Secundària d'Alboraya, codi 43343532.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició o bé plantejar directament recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptador a partir de l'endemà de la seua publicació.
  
València,10 de maig de 2001
  
El conseller de Cultura i Educació,
  
MANUEL TARANCÓN FANDOS